《春从天上来 春绣》
清代·鲍芳茜

银管方休。见几点轻阴，飘漾帘头。炉香未息，花粉初浮。

好个莺儿声溜。惜春光一线，任金线吊也难留。且抛愁，把窗纱笼上，翠影偏幽。

困人是今天气，因懒向书翻，聊取针抽。芳渚一泓，锦鸯双睡，天工妙处难求。

喜蕉滴碎心，这多时、不到南楼。俏鹦哥。竹枝弄月，叫挂金钩。

作者简介：字兰畹，余杭人，德清徐梅庄室。有《举案吟》。